**Ministru kabineta rīkojuma projekta “Par valsts sociālās apdrošināšanas speciālā budžeta ieņēmumu īpatsvaru izmaiņām 2020.gadā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta rīkojuma projekts “Par valsts sociālās apdrošināšanas speciālā budžeta ieņēmumu īpatsvaru izmaiņām 2020.gadā” (turpmāk – Ministru kabineta rīkojuma projekts) ir izstrādāts, lai nodrošinātu bezdarbnieka pabalsta izmaksu nepārtrauktību 2020.gadā.Labklājības ministrija kā vienreizēju situācijas risinājumu izdevumu bezdarbnieka pabalsta nepārtrauktības nodrošināšanai ierosina mainīt sociālās apdrošināšanas speciālo budžetu ieņēmumu īpatsvarus starp nodarbinātības speciālo budžetu (palielinot īpatsvaru no 4,14% līdz 6,64%) un invaliditātes, maternitātes un slimības speciālo budžetu (samazinot īpatsvaru no 19,66% līdz 17,16%). Ministru kabineta rīkojuma projekts stājas spēkā pēc tā pieņemšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar likuma “Par valsts budžetu 2020.gadam” 22.panta 2.daļas 2.punktu Ministru kabinetam ir tiesības mainīt valsts sociālās apdrošināšanas speciālo budžetu ieņēmumu īpatsvarus, ja gada laikā mainās pabalstu saņēmēju skaits un pabalstu vidējie apmēri un papildus nepieciešamos izdevumus nesedz katrā no speciālajiem budžetiem plānotais apropriācijas apmērs, nepārsniedzot valsts sociālās apdrošināšanas speciālajam budžetam šajā likumā noteikto apropriācijas apmēru. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | COVID-19 radītie riski un izsludinātā ārkārtas situācija, ir veicinājusi bezdarbnieku skaita, tostarp bezdarbnieka pabalsta saņēmēju skaita strauju pieaugumu, kā rezultātā vienlaikus ar strauji pieaugušiem valsts sociālās apdrošināšanas budžeta izdevumiem bezdarbnieka pabalstu izmaksai, mazinās valsts sociālās apdrošināšanas budžeta ieņēmumi. Līdz ar to, speciālā budžeta apakšprogrammā 04.02.00 “Nodarbinātības speciālais budžets”, ir izveidojusies situācija, ka resursi būs nepietiekami, lai nodrošinātu pabalstu izmaksu. Atbilstoši budžeta izpildei, š.g. 6 mēnešos ieņēmumi apakšprogrammā 04.02.00 “Nodarbinātības speciālais budžets” ir saņemti 70,1 milj. *euro* jeb 45,1% no gada plāna (155,3 milj. *euro*), kā rezultātā izdevumi par 23,9 milj. *euro* pārsniedza ieņēmumus (izdevumi š.g. 6 mēnešos sasniedza 94,0 milj. euro jeb 59,1% no gada plāna (159,0 milj. euro)), ko galvenokārt ietekmēja izdevumi bezdarbnieka pabalsta izmaksai, kas š.g. 6 mēnešos bija 89,9 milj. euro jeb 72,3% no gada plāna (124,3 milj. euro), tādejādi samazinot apakšprogrammas 04.02.00 “Nodarbinātības speciālais budžets” budžeta atlikumu no 56,5 milj. *euro* uz š.g. 1.janvāri līdz 32,6 milj. *euro* uz š.g. 30.jūniju, t.sk. 20 milj. *euro* ir investēti Valsts kases termiņnoguldījumā. Atsaucot termiņnoguldījumu no Valsts kases, neiegūtie ieņēmumi 2021.-2023.gada periodā varētu sasniegt 0,3 milj. *euro*. Līdz ar to uz 2020.gada 30.jūniju apakšprogrammas 04.02.00 “Nodarbinātības speciālais budžets” pieejamie resursi bija 12,6 milj. *euro*, kas būtu nepietiekami, lai segtu izdevumus, jo bezdarbnieka pabalsta izmaksas š.g. jūlijā tiek prognozētas 17,3 milj. *euro* apmērā. Informācijai – aprīļa mēneša izdevumi bezdarbnieka pabalsta izmaksai bija 13,8 milj. *euro*, maija mēneša izdevumi bezdarbnieka pabalsta izmaksai bija 16,7 milj *euro*, savukārt jūnija mēneša izdevumi bezdarbnieka pabalsta izmaksai bija 18,4 milj. *euro*. Līdz ar to kopumā š.g. aprīļa – jūlija izdevumi bezdarbnieka pabalsta izmaksai sasniegs 66,2 milj. euro. Saskaņā ar likumu “Par valsts budžetu 2020.gadam” izdevumi bezdarbnieka pabalsta izmaksai ir plānoti 124 285 171 euro apmērā, pie pabalsta saņēmēju skaita 30 275 personām vidēji mēnesī un vidējā pabalsta apmēra 342,10 euro.Sākoties COVID-19, bezdarbnieku pabalsta saņēmēju skaits būtiski pieaudzis un š.g. aprīlī faktiskais bezdarbnieka pabalsta saņēmēju skaits bija 40 105 personas, š.g. maijā 47 739 personas un š.g. jūnijā 49 718 personas. Ņemot vērā Finanšu ministrijas atjaunoto makroekonomiskās attīstības scenāriju uz š.g. jūniju, pie nosacījuma, ka Finanšu ministrijas prognozes piepildīsies un reģistrētais bezdarba līmenis sasniegs 9,3% no ekonomiski aktīvajiem iedzīvotājiem, izdevumi bezdarbnieka pabalsta izmaksai 2020.gadā varētu sasniegt 242 888 657 euro, t.i., par 118 603 486 euro vairāk nekā plānots.Savukārt, ja izdevumi bezdarbnieka pabalsta izmaksai turpmāk 2020.gadā tiks veikti š.g. jūnija apmērā, tad nepieciešamie izdevumi bezdarbnieka pabalstam provizoriski varētu sasniegt 205 308 941 euro, t.i., par 81 023 770 euro vairāk nekā apstiprināts likumā “Par valsts budžetu 2020.gadam”, tai skaitā sakarā ar pabalsta saņēmēju skaita vidēji mēnesī provizorisko pieaugumu par 19 737 personām vidēji mēnesī vairāk nekā plānots. Savukārt piešķirtā bezdarbnieka pabalsta apmēra būtiskas izmaiņas pret gadam plānoto vidējo apmēru netiek prognozētas.Lai nodrošinātu bezdarbnieka pabalsta izmaksu nepārtrauktību jau ir veiktas šādas darbības:1. š.g. jūnijā speciālā budžeta apakšprogrammā 04.02.00 “Nodarbinātības speciālais budžets” ir atgriezts apakšprogrammā 04.01.00 “Valsts pensiju speciālais budžets” veiktais transferta maksājums (iemaksas) valsts pensiju apdrošināšanai (9,9 milj. euro apmērā) un šobrīd šīs iemaksas netiek veiktas (uz š.g. 30.jūniju kopējais t.s. "parāds" starp budžetiem ir 15,7 euro) un jāņem vērā, ka šīs iemaksas 2020.gada laikā ir jāatgriež (jāveic transferta maksājums) pensiju speciālajā budžetā;
2. Ar Ministru kabineta 30.06.2020. rīkojumu Nr.366 “Grozījums Ministru kabineta 2020. gada 5. maija rīkojumā Nr. 238 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”””, lai nodrošinātu bezdarbnieka pabalsta izmaksu nepārtrauktību š.g. jūlijā, 20 145 240 euro pārdalīti no bezdarbnieka palīdzības pabalsta (FM 03.07.2020. rīkojums Nr.231 “Par līdzekļu piešķiršanu”).

Tomēr šie veiktie pasākumi nodrošina bezdarbnieka pabalsta izmaksas nepārtrauktību īstermiņā līdz š.g. augusta vidum – septembrim.Lai nodrošinātu izdevumu bezdarbnieka pabalsta izmaksu nepārtrauktību, ņemot vērā, ka nodarbinātības speciālā budžeta t.s. “brīvais” naudas līdzekļu atlikums nav pietiekams, lai nodrošinātu pabalsta izmaksas, atlikušo summu bezdarbnieka pabalsta izmaksai 60,9 milj. *euro* apmērā Labklājības ministrija ierosina iegūt, veicot izmaiņas speciālā budžeta ieņēmumu īpatsvaros starp apakšprogrammu 04.02.00 “Nodarbinātības speciālais budžets” (palielinot īpatsvaru no 4,14% līdz 6,64%) un apakšprogrammu 04.04.00 “Invaliditātes, maternitātes un slimības speciālais budžets” (samazinot īpatsvaru no 19,66% līdz 17,16%), vienlaikus palielinot izdevumus sociāla rakstura maksājumiem un kompensācijām apakšprogrammā 04.02.00 “Nodarbinātības speciālais budžets” (izdevumi bezdarbnieka pabalstam) 60,9 milj. *euro* apmērā, par attiecīgo summu samazinot izdevumus sociāla rakstura maksājumiem un kompensācijām apakšprogrammā 04.04.00 “Invaliditātes, maternitātes un slimības speciālais budžets”. Tādejādi ir iespējams nodrošināt papildus apropriāciju izdevumiem 60,9 milj. *euro* apmērā bezdarbnieka pabalstu izmaksai.Vienlaikus, lai atjaunotu plānoto izdevumu apmēru apakšprogrammā 04.04.00 “Invaliditātes, maternitātes un slimības speciālais budžets”, LM normatīvajos aktos noteiktajā kārtībā iesniegs apropriācijas palielinājuma pieprasījumu izdevumiem sociāla rakstura maksājumiem un kompensācijām, jo apropriācijas samazinājums valsts speciālā budžeta apakšprogrammā 04.04.00 “Invaliditātes, maternitātes un slimības speciālais budžets” izdevumiem sociāla rakstura maksājumiem un kompensācijām ir tehniska rakstura, lai no likumdošanas viedokļa būtu iespējams nodrošināt bezdarbnieku pabalsta izmaksas nepārtrauktību, un tas nenozīmē faktisku izdevumu samazinājuma nepieciešamību.  |
| 3. | Projekta izstrādē iesaistītās institūcijas un publiskas personas kapitālsabiedrības | LM, VSAA, Valsts kase |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Bezdarbnieka pabalsta saņēmēji. 2020.gada jūnijā bija 49 718 bezdarbnieka pabalsta saņēmēji, kas salīdzinot ar 2019.gada jūniju (31 087) ir par 59,9% vairāk.Atbilstoši likumam “Par valsts budžetu 2020.gadam”, 2020.gadā bezdarbnieka pabalsta saņēmēju skaits vidēji mēnesī tika plānots 30 275 personas.  |
| 2. | Tiesiskā regulējuma ietekme uz tautsaimniecību un administratīvo slogu | Projektam nebūs būtiska ietekme uz tautsaimniecību, kā arī uz kopējo administratīvo slogu. |
| 3. | Administratīvo izmaksu monetārs novērtējums | Projektam nebūs papildu administratīvās izmaksas. |
| 4. | Atbilstības izmaksu monetārs novērtējums | Projektā noteiktās izmaiņas neuzliek papildus pienākumus fiziskām vai juridiskām personām. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi:** | **873 686 865** | **0** | **X** | **X** | **X** | **X** | **X** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | X | X | X | X | X |
| **1.2. valsts speciālais budžets, tai skaitā** | **873 686 865** | **0** | **X** | **X** | **X** | **X** | **X** |
| *04.02.00 “Nodarbinātības speciālais budžets”* | *155 323 757* | *60 878 530* | *X* | *X* | *X* | *X* | *X* |
| *04.04.00 “Invaliditātes, maternitātes un slimības speciālais budžets”* | *718 363 108* | *- 60 878 530* | *X* | *X* | *X* | *X* | *X* |
| 1.3. pašvaldību budžets | 0 | 0 | X | X | X | X | X |
| **2. Budžeta izdevumi:** | **871 292 790** | **0** | **X** | **X** | **X** | **X** | **X** |
| 2.1. valsts pamatbudžets | 0 | 0 | X | X | X | X | X |
| **2.2. valsts speciālais budžets** | **871 292 790** |  **0** | **X** | **X** | **X** | **X** | **X** |
| *04.02.00 “Nodarbinātības speciālais budžets”* | *158 990 261* | *60 878 530* | *X* | *X* | *X* | *X* | *X* |
| *04.04.00 “Invaliditātes, maternitātes un slimības speciālais budžets”* | *712 302 529* | *- 60 878 530* | *X* | *X* | *X* | *X* | *X* |
| 2.3. pašvaldību budžets | 0 | 0 | X | X | X | X | X |
| **3. Finansiālā ietekme:** | **2 394 075** |  **0** | **X** | **X** | **X** | **X** | **X** |
| 3.1. valsts pamatbudžets | 0 | 0 | X | X | X | X | X |
| **3.2. speciālais budžets, tai skaitā** | **2 394 075** |  **0** | **X** | **X** | **X** | **X** | **X** |
| *04.02.00 “Nodarbinātības speciālais budžets”* | *- 3 666 504* | *0* | *X* | *X* | *X* | *X* | *X* |
| *04.04.00 “Invaliditātes, maternitātes un slimības speciālais budžets”* | *6 060 579* | *0* | *X* | *X* | *X* | *X* | *X* |
| 3.3. pašvaldību budžets | 0 | 0 | X | X | X | X | X |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | X | X | X | X |
| 0 | X | X | X | X | X |
| 0 | X | X | X | X | X |
| 5. Precizēta finansiālā ietekme: | X | 0 | X | X | X | X | X |
| 5.1. valsts pamatbudžets | 0 | X | X | X | X | X |
| 5.2. speciālais budžets |  | X | X | X | X | X |
| 5.3. pašvaldību budžets | 0 | X | X | X | X | X |
| *\*ar izmaiņām līdz 23.07.2020.*6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |
| 6.1. Detalizēts ieņēmumu aprēķins | 1) Valsts sociālās apdrošināšanas speciālo budžetu ieņēmumu īpatsvaru izmaiņas saistībā ar izdevumu palielināšanu izmaksām bezdarbnieka pabalstam:(%)

|  |  |  |
| --- | --- | --- |
| Budžeta apakšprogrammas nosaukums | Īpatsvara apmērsatbilstoši likumam“Par valsts budžetu 2020.gadam” | Īpatsvara apmērspēc izmaiņām |
| 04.01.00 “Valsts pensiju speciālais budžets” | 71,69 | 71,69 |
| 04.02.00 “Nodarbinātības speciālais budžets” | 4,14 | 6,64 |
| 04.03.00 “Darba negadījumu speciālais budžets” | 1,73 | 1,73 |
| 04.04.00 “Invaliditātes, maternitātes un slimības speciālais budžets” | 19,66 | 17,16 |

 |
| 6.2. Detalizēts izdevumu aprēķins | Saskaņā ar likumu “Par valsts budžetu 2020.gadam” izdevumi bezdarbnieka pabalsta izmaksai ir plānoti 124 285 171 *euro* apmērā, pie pabalsta saņēmēju skaita 30 275 personām vidēji mēnesī un vidējā pabalsta apmēra 342,10 *euro*.Sākoties COVID-19, bezdarbnieku pabalsta saņēmēju skaits būtiski pieaudzis un š.g. aprīlī faktiskais bezdarbnieka pabalsta saņēmēju skaits bija 40 105 personas, š.g. maijā 47 739 personas un š.g. jūnijā 49 718 personas. Labklājības ministrija prognozē, ka 2020.gadā vidējais bezdarbnieka pabalsta saņēmēju skaits vidēji mēnesī provizoriski būs 50 012 personas, t.i., par 19 737 personām vidēji mēnesī vairāk nekā plānots.Savukārt piešķirtā bezdarbnieka pabalsta apmēra būtiskas izmaiņas pret gadam plānoto vidējo apmēru netiek prognozētas.Līdz ar to, ja izdevumi bezdarbnieka pabalsta izmaksai turpmāk 2020.gadā tiks veikti š.g. jūnija apmērā, izdevumi bezdarbnieka pabalsta izmaksai 2020.gadā tiek prognozēti par 81 023 770 *euro* lielāki nekā plānots (19 737 pers.vid.mēnesī x 342,10 euro x 12 mēn.), t.i., 205 308 941 *euro* apmērā.Lai nodrošinātu izdevumu bezdarbnieka pabalsta izmaksu nepārtrauktību, ar Ministru kabineta 30.06.2020. rīkojumu Nr.366 “Grozījums Ministru kabineta 2020. gada 5. maija rīkojumā Nr. 238 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”””, 20 145 240 euro pārdalīti no bezdarbnieka palīdzības pabalsta (FM 03.07.2020. rīkojums Nr.231 “Par līdzekļu piešķiršanu”). Līdz ar to ar valsts sociālās apdrošināšanas speciālā budžeta ieņēmumu īpatsvaru izmaiņām nepieciešams segt 60 878 530 *euro*. |
| 7. Amata vietu skaita izmaiņas  | Projektam nav ietekmes uz amata vietu skaita izmaiņām. |
| 8. Cita informācija | Ministru kabineta rīkojuma projektā paredzētās sociālās apdrošināšanas speciālo budžetu ieņēmumu īpatsvaru izmaiņas nerada ietekmi uz turpmākajiem gadiem.Labklājības ministrija, turpinot analizēt aktuālākos valsts sociālās apdrošināšanas speciālā budžeta izpildes rādītājus, kā arī to ietekmējošos faktorus, strādā pie valsts sociālās apdrošināšanas speciālā budžeta izdevumu apropriācijas palielināšanas priekšlikumu projekta, kas nodrošinātu valsts sociālās apdrošināšanas speciālā budžeta pakalpojumu nepārtrauktību 2020.gadā kopumā. Finanšu ministrijas rīkojums par valsts sociālās apdrošināšanas speciālā budžeta izdevumu apropriācijas palielināšanu provizoriski jāpieņem līdz 2020.gada augusta vidum. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nav |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. |
| 3. | Cita informācija | Nav |

Labklājības ministre R.Petraviča

23.07.2020. 08:56

1990

I.Štrausa, 60008559

Ilze.Strausa@lm.gov.lv